OzLabs/hebrew-wiki-articles huggingface dataset:
כדורגלן השנה בברית המועצות

כדורגלן השנה בברית המועצות (ברוסית: Футболист года в СССР) היה פרס שנתי, שחולק בשנים 1964-1991 על ידי השבועון הסובייטי "פוטבול" (ברוסית:Футбол) לכדורגלן המצטיין במהלך בעונה בליגת העל הסובייטית. הענקת התואר נקבעת לפי הצבעת עיתונאי הספורט בברית המועצות.

הענקת הפרס הופסקה עם פירוק ברית המועצות.

==הזוכים בפרס==
{| class="wikitable"
|-
!שנה!!זוכה!!מועדון
|-
|1964||ולרי וורונין||טורפדו מוסקבה
|-
|1965||ולרי וורונין||טורפדו מוסקבה
|-
|1966||אנדריי ביבה||דינמו קייב
|-
|1967||אדוארד סטרלצוב||טורפדו מוסקבה
|-
|1968||אדוארד סטרלצוב||טורפדו מוסקבה
|-
|1969||ולדימיר מונטיאן||דינמו קייב
|-
|1970||אלברט שסטרניוב||צסק"א מוסקבה
|-
|1971||יבגני רודקוב||דינמו קייב
|-
|1972||יבגני לווצ'ייב||ספרטק מוסקבה
|-
|1973||אולג בלוחין||דינמו קייב
|-
|1974||אולג בלוחין||דינמו קייב
|-
|1975||אולג בלוחין||דינמו קייב
|-
|1976||ולדימיר אסטאפובסקי||צסק"א מוסקבה
|-
|1977||דוד קיפיאני||דינמו טביליסי
|-
|1978||רמז שנגליה||דינמו טביליסי
|-
|1979||ויטלי סטארוחין||שחטיור דונייצק
|-
|1980||אלכסנדרה צ'יוודזה||דינמו טביליסי
|-
|1981||רמז שנגליה||דינמו טביליסי
|-
|1982||רינאט דסאייב||ספרטק מוסקבה
|-
|1983||פיודור צ'רנקוב||ספרטק מוסקבה
|-
|1984||גנאדי ליטובצ'נקו||דנייפר דנייפרופטרובסק
|-
|1985||אנטולי דמיאננקו||דינמו קייב
|-
|1986||אלכסנדר זאברוב||דינמו קייב
|-
|1987||אולג פרוטאסוב||דנייפר דנייפרופטרובסק
|-
|1988||אלכסיי מיכאיליצ'נקו||דינמו קייב
|-
|1989||פיודור צ'רנקוב||ספרטק מוסקבה
|-
|1990||איגור דוברובולסקי||דינמו מוסקבה
|-
|1991||איגור קוליבנוב||דינמו מוסקבה
|}

==מספר זכיות לקבוצה==
{| class="wikitable"
|-
!קבוצה
!מס' זכיות
|-
|דינמו קייב || 9
|-
|דינמו טביליסי || 4
|-
|ספרטק מוסקבה || 4
|-
|טורפדו מוסקבה || 4
|-
|צסק"א מוסקבה || 2
|-
|דנייפר דנייפרופטרובסק || 2
|-
|דינמו מוסקבה || 2
|-
|שחטאר דונצק || 1
|}

==ראו גם==
* 

קטגוריה:ברית המועצות: כדורגל
ברית המועצות
היקום על פי הפיסיקה המודרנית

היקום על פי הפיסיקה המודרנית הוא ספר מדע פופולרי מאת יורם קירש.

הספר יצא לאור ב-2006 בהוצאת עם עובד בשפה העברית. הספר מציג סקירה ייחודית של התפתחות הפיזיקה מתחילתה ועד לתקופתנו. המחבר, יורם קירש, כתב גם את הספר "ציידי החלקיקים" ביחד עם פרופסור יובל נאמן, אשר יצא לאור ב-1981 בהוצאת מסדה, תורגם לאנגלית ולשפות נוספות, זכה לכמה וכמה מהדורות והפך לקלסיקה בתחום המדע הפופולרי.

בספרו מסביר קירש את מרבית התאוריות של הפיזיקה, מהפיזיקה הקלאסית ועד לפיזיקה המודרנית כולל תורת המיתרים וקוסמולוגיה. הפרקים בספר מסודרים בצורה כרונולוגית כדי להביא לקורא את ההתפתחות ההיסטורית של הנושא עם הדגשה על האישים והרעיונות המרכזיים. הנושאים מועשרים בהצגת המהפכות הפילוסופיות אשר גרמה הפיזיקה ובהן תורת היחסות ומהות הזמן, תורת הקוונטים והוודאות במדע ועוד.

==קישורים חיצוניים==
* [http://www.text.org.il/index.php?book=0605061 חלק מתחילת הספר], באתר "טקסט"
* 

קטגוריה:ספרי עיון בעברית
קטגוריה:ספרי מדע פופולרי
קטגוריה:היקום
קטגוריה:ספרי הוצאת עם עובד
ראסינג באפוסם

ראסינג באפוסם היא קבוצת כדורגל מהעיר באפוסם שבמרכז קמרון. ראסינג באפוסם זכתה ארבע פעמים באליפות קמרון ופעם אחת בגביע הקמרוני. הקבוצה הודחה מהליגה הקמרונית הבכירה בעונת 2006.

==תארים==
===בקמרון===
*אלופת קמרון:4
:: 1989, 1992, 1993, 1995

*הגביע הקמרוני: 1996

==הופעות במפעלים האפריקאיים==
*ליגת האלופות האפריקאית:
::2005 - סיבוב ראשון

* גביע אפריקה לאלופות: 4 הופעות
::1990: רבע-גמר
::1993: סיבוב שני
::1994: סיבוב שני
::1995: פרשה בסיבוב הראשון

*גביע אפריקה למחזיקות גביע: הופעה אחת
::1997 - הודחה מהסיבוב הראשון

== שחקנים מפורסמים ==
* ז'רמי
* מטיאס צ'אגו
* דוד אמבה
* ג'אסטין וומפור
* זח ראחאן קראנגר
* אלויסיוס וולה פניה
* וינסנט אנגונגנג
* אריק באסומבנג
* מארק אמבואה

==קישורים חיצוניים==

קטגוריה:קבוצות כדורגל קמרוניות
קטגוריה:קבוצות כדורגל שהוקמו ב-1978
סאליף קייטה (קבוצת כדורגל)

מועדון הכדורגל סאליף קייטה (צרפתית: Jeunesse Sportive Centre Salif Keita) הוא מועדון כדורגל מהעיר במקו בירת מאלי. קבוצת הכדורגל של המועדון לא זכתה באף תואר במאלי (אליפות או גביע), אך שניים משחקניה הפכו לשחקני מפתח בנבחרת מאלי, סיידו קייטה ומחמדו דיארה.

המועדון נוסד על ידי כדורגלן העבר סאליף קייטה, שנחשב לאחד מגדולי הכדורגלנים בהיסטוריה של מאלי, וקרוי על שמו.

הקבוצה הופיעה פעם אחת במפעלים האפריקאיים, בעונת 1999 בגביע CAF, אך הודחה כבר בסיבוב הראשון.

== שחקנים מפורסמים ==
* מחמדו דיארה
* מחמדו דיאלו
* סיידו קייטה
* מינטו דוקורה
* קולי קאנטה
* ג'יבריל סידיבה

קטגוריה:קבוצות כדורגל מאליות
קטגוריה:קבוצות כדורגל שהוקמו ב-1995
ביקי

קאווקאז באנציקלופדיה אוצר ישראל]]
בּיקי הוא כינוי שדבק ביהודים ההרריים, ולעיתים גם ביהודי גאורגיה, לפחות עד סוף המאה התשע עשרה, על ידי היהודים הרוסים שהתיישבו בקווקז, והפך לכינויים גם בפי הלא יהודים. יהודי ההר ראו בכינוי זה עלבון חריף.

משמעות הכינוי ביקי אינו ברור לגמרי. ידוע כי הראשונים שעשו שימוש בכינוי היו היהודים הרוסים שהגיעו לקווקז, ולכינוי הייתה משמעות שלילית. רוב היהודים הרוסים שהתיישבו בקווקז, וסיגלו לעצמם את הלשון הרוסית, ראו את עצמם כחלק מהאוכלוסייה הרוסית השליטה. הם בזו לתושבים המקומיים וליהודי ההרים. חוקר הקווקז המזרחי מסוף המאה התשע עשרה ותחילת המאה העשרים, י. קוזובסקי ציין כי היהודים הרוסים "רואים בהם פראים ומכנים אותם ביקי". חוקר אחר מאותה תקופה ציין כי היהודים הרוסים בקווקז, שרובם בעלי מלאכה בורים למחצה, ו"אינטליגנטים" שלא השלימו את חוק לימודיהם, מואסים ביהודים ההרריים ומכנים אותם ביקי. במשך השנים נשתכחה משמעותו הראשונית של הכינוי ולא הייתה ברורה אף ליהודים הרוסים עצמם.

נעשו ניסיונות נוספים לפרש את משמעות הכינוי. יש שפרשו את הכינוי "ביקי" או "ביק" ביחיד, כשיבוש התואר "בֶּק" הבאה לציין אציל או נסיך. אולם השערה זו לא סבירה כיוון שיהודי ההרים, מעולם לא השתייכו, על פי הידוע, לשכבה של אצולה, ולא היה בהם אצילים או נסיכים בעת הכיבוש הרוסי את האזור. אחרים העלו את הסברה כי מדובר בראשי תיבות של "בני ישראל קדושים", אולם גם השערה זו אינה סבירה לנוכח יחסי הניכור וההסתייגות מצד היהודים הרוסים כלפי אחיהם ההרריים, ובוודאי שיהודי ההרים לא היו רואים בכינוי זה עלבון חריף.

החוקר מרדכי אלטשולר, מעריך כי בכינוי זה התמזגו המשמעויות השליליות של המילה הרוסית כמו גם במובנה ביידיש. המובן הישיר של המילה "ביק" ברוסית (Бык) הוא שור, ובהשאלה עקשנות ובריאות. היהודים הרוסים שהגיעו לקווקז היו דוברי יידיש, ושור ביידיש הוא "אָקס", המציין בהשאלה אדם טיפש. כיוון שיהודי רוסיה בקווקז עברו לדבר בשפה הרוסית, הם תרגמו לרוסית את המילה אקס עם משמעותה המושאלת מיידיש. מכאן שהכינוי ביק סימל אנשים בריאים טיפשים ועקשנים, ותאור זה תואם את האופן בו ראו היהודים הרוסים בקווקז את יהודי ההרים. ומכאן גם ניתן להבין את העובדה שיהודי ההרים ראו בכינוי זה עלבון.

הכינוי ביקי היה אחד מסממני היחס של היהודים הרוסים האשכנזים שהגיעו לקווקז במאה התשע עשרה. יחסם היה יחס מתנשא, רבים מהם בזו ולעגו לאחיהם ההרריים ופגעו קשה בכבוד והגאווה שלהם, שהם תחושות עמוקות אצל עמי הקווקז ויהודי ההרים בתוכם. על פגיעה זו הגיבו היהודים ההרריים בהאשמות כוללניות ובכינויי גנאי. הם האשימו את יהודי רוסיה, שנקראו בפיהם "האשכנזים" (აშქენაზიმები אשכֶּנַזימֶבּי בפי הגאורגים), כי הם רמאים וראוי להתרחק מהם, וכינו אותם "ממזרים", "משומדים" ועוד.

==מקורות==
* מרדכי אלטשולר (1990), יהודי מזרח קאווקאז: תולדות היהודים ההרריים מראשית המאה התשע-עשרה, עמ' 468-471, 

==קישורים חיצוניים==

* 
* 

== הערות שוליים ==

קטגוריה:יהדות גאורגיה
קטגוריה:יהודי ההרים
קטגוריה:יהדות הקווקז
קטגוריה:כינויי גנאי
Sic transit gloria mundi

Sic transit gloria mundi (תעתיק לעברית: סיק טרנזיט גלוריה מונדי) הוא ביטוי לטיני שפירושו "כך חולפת תהילת עולם".

==שימושים היסטוריים==
===רומא העתיקה===
ברומי - בעת מצעד הניצחון, ניצב לצידו של המצביא המנצח על המרכבה עבד אשר החזיק כתר זהב מעל ראשו ולוחש לו "זכור את המוות" ("ממנטו מורי"), כלומר "זכור כי אתה בן־תמותה") או בנוסח אחר בעל אותה משמעות, "כך חולפת תהילת עולם".

===הכתרת אפיפיור===
בעבר, בעת טקס כניסה לתפקיד של אפיפיור חדש, החזיק נזיר פיסת פשתן בוערת לרגליו של האפיפיור והכריז בפניו: "Sancte Pater, sic transit gloria mundi" ("אבי הקדוש, כך חולפת לה תהילת עולם"). תהליך זה חזר על עצמו שלוש פעמים במהלך הטקס.

האזכורים הראשונים של הפולחן הזה בוותיקן מגיעים עד למאה ה-13 בכתבים של אִיתְיֵן הדומיניקני מבורבון. הכהן וההיסטוריון הוולשי אדם איש אוּסק מדבר על כך אף הוא בטקס ההכתרה של האפיפיור אינוקנטיוס השביעי בשנת 1404. הפולחן פסק בזמן יוחנן פאולוס הראשון, שוויתר על הזכות לתספורת ולהכתרה.

הפולחן שאב השראה מהביזנטים שהיו מביאים לקיסר עצמות ואפר אדם, ומטרתו הייתה להזכיר לסמכות הנוצרית הגדולה, קרי האפיפיור, שגם הוא אינו אלא אדם, ולנוכח עובדה זו, חייב הוא להישמר מיוהרה וגאווה.

==קישורים חיצוניים==

: אחת ההכרזות מתוך הכתרת יוחנן העשרים ושלושה

קטגוריה:מילים וביטויים בלטינית
קטגוריה:נצרות קתולית
קסאי לוק ומרנה

קאסאי לוק ומרנה (בצרפתית: Samba et Leuk le lièvre) היא סדרת אנימציה בהפקת חברת Marathon Media Group הצרפתית בת 26 פרקים לילדים מ-1996, אשר שודרה בטלוויזיה החינוכית בשנים 1998–1999, ועד 2008 בשידורים חוזרים.

== עלילה ==
קסאי, נער אמיץ משבט אפריקני קטן, ממונה על ידי הוגוטם מכשף הכפר לצאת למשימות קשות ומסוכנות, שמטרתן להחליש את שליטת האל הרשע טוגום בשבטם. כדי לעשות זאת קסאי צריך לאסוף חפצים מקודשים מרחבי אפריקה, להחזיר אותם לכפרו, ולהציע אותם כמנחה לאלת הכפר שלו, קורי, וכך להפוך אותה לחזקה יותר מטוגום.

לקסאי עוזרים לוק, ארנב אנתרופומורפי וחכם שדובר את שפת האדם וחיות אחרות, ומרנה, נערה שטוגום באחד מניסיונותיו לעצור את קסאי מלהצליח במשימתו קילל, מאז קללתו של טוגום מרנה נהפכת לאיילה כשהשמש מפציעה, וחוזרת לצורתה הרגילה כשהשמש שוקעת, ובמהלך הסדרה אחת מִמטרותיו של קסאי זה לבטל קללה זו.

במהלך כל משימה שמוטלת על קסאי טוגום מנסה למנוע ממנו את השלמת המשימה על ידי כשפים, שדים, ובעיקר על ידי שליחת הקופים שלו לנשוך אנשים שימנעו מקסאי להשלים את המשימה, בדרך כלל קסאי מקבל עזרה מרוחות הנומו וגם נעזר בהם על מנת לטהר אנשים שנדבקו בקללתו של טוגום.

בסוף הסדרה צריך קסאי להביא את נשימתו של טוגום כדי להעיר סופית את האלה קורי, ולצורך כך נאלץ לגרום לקוף של טוגום לנשוך את לוק ובכך להביא את לוק להראות להם את הדרך. לאחר שהעיר את קורי מתברר שקורי וטוגום הם זוג ובגלל שהאלה קורי עזבה אותו הוא הטיל את הקללה עליה ועל הכפר. לאחר שהתאחדו האלה קורי אומרת לקסאי לחפש בין המתים החיים שמצא אצל טוגום את החצי השני לתליון שלו ושם הוא מוצא את הוריו, בסוף הסדרה קסאי ומרנה מתחתנים.

== מדבבים ==
בגרסה העברית השתתפו בדיבוב הדמויות:
* עידו מזרחי (קסאי)
* ניר רון (לוק)
* מאיה בר שלום (מרנה)
* יהויכין פרידלנדר (הוגוטם)
*אפי בן ישראל
* יורם יוספסברג
* גיורא קנת
* טליה ברקאי
* עמי מנדלמן
* יהונתן מגון
* דניאל מגון

== קישורים חיצוניים ==

* 
* [http://www.antoniogenna.net/doppiaggio/anim/kassaieluk.htm אתר איטלקי על הסדרה והמדבבים שלה]

קטגוריה:סדרות הנפשה צרפתיות
קטגוריה:הטלוויזיה החינוכית הישראלית - תוכניות רכש
מצעד הפזמונים הבין-לאומי השנתי

מצעד הפזמונים הבין-לאומי השנתי הוא מצעד מוזיקה שנתי בישראל של שירים באנגלית ובשפות נוספות, המשודר ברדיו בישראל לקראת סוף השנה האזרחית.

יש מספר מצעדי פזמונים לועזיים בישראל, הבולט בהם הוא מצעד הפזמונים בגלגלצ. תפקידו של המצעד הוא לסכם את כל מצעדי הפזמונים השבועיים ששודרו בשנה החולפת. במצעד משודרים השירים הנבחרים של השנה על פי סדר בחירתם, והשיר הזוכה במקום הראשון נקרא "שיר השנה". כמו כן נבחרים הזוכים במספר קטגוריות קבועות: "זמר השנה", "זמרת השנה", "להקת השנה", "תגלית השנה" ו"השיר הגרוע של השנה".

מאז 2013, בוטלו הקטגוריות הנ"ל (למעט "השיר הגרוע") ובמקומם נוספה קטגוריית "אנשי השנה במוזיקה" שבמסגרתה נבחרים שלושה אמנים מן השנה החולפת ללא הבדלי מין והרכב.

השירים והמבצעים נקבעים על פי בחירת המאזינים, ולעיתים ניתן גם משקל לדרוג השירים במצעדים השבועיים אשר נערכו במהלך השנה.

== בגלגלצ ==
השדרנית הקבועה של מצעדי השנה בגלגלצ היא דלית רצ'שטר, ולפניה נעמי רביע, הדר מרקס ועמרי רונן. במהלך המצעד נחשפים אמני השנה הנבחרים, ועל פי רוב גם סגניהם. בשנים האחרונות, מבצעים אמנים ישראלים את השירים הנבחרים במצעד השנתי.

==ראו גם==
*מצעד הפזמונים העברי השנתי

*
קטגוריה:תחרויות זמר בישראל
קטגוריה:תוכניות רדיו ישראליות
קטגוריה:ישראל: רדיו
קטגוריה:גלי צה"ל
קטגוריה:מצעדי מוזיקה ישראליים
ליגת העל של מאלי

הפרמייר-דיוויזיון של מאלי (נקראת גם "ליג 1 אורנג' מאלי" מסיבות מסחריות) היא ליגת הכדורגל הבכירה במאלי. היא הוקמה בשנת 1966 מאיחוד מועדוני כדורגל מכל רחבי מאלי אך נחשבה לליגה מקצוענית רק החל משנת 2004. הליגה מנוהלת על ידי פדרציית הכדורגל של מאלי. משחקי הליגה מתקיימים בין דצמבר-ינואר לסוף אוגוסט כאשר 14 הקבוצות בה משחקות 26 משחקים, בעיקר בשל מזג האוויר הקשה במדינה, כאשר אלופת הליגה משתתפת בעונה שלאחר מכן בליגת האלופות האפריקאית.

==אלופות הליגה לפי עונות==

* קבוצה המסומנת בכתב מודגש זכתה בגביע מאלי באותה העונה והשלימה דאבל מקומי.

{|
| valign="top" |
{| class="wikitable"
! style="background:#efefef;" |עונה
! style="background:#efefef;" |אלופה
|-
|1966
|דג'וליבה
|-
|1967
|דג'וליבה
|-
|1968
|דג'וליבה
|-
|1969
|ריאל במקו
|-
|1970
|סטאד מליאן
|-
|1971
|דג'וליבה
|-
|1972
|סטאד מליאן
|-
|1973
|דג'וליבה
|-
|1974
|דג'וליבה
|-
|1975
|דג'וליבה
|-
|1976
|דג'וליבה
|-
|1977
|לא התקיים
|-
|1978
|לא התקיים
|-
|1979
|דג'וליבה
|-
|1980
|ריאל במקו
|-
|1980/1981
|ריאל במקו
|-
|1982
|דג'וליבה
|-
|1983
|ריאל במקו
|-
|1983/1984
|סטאד מליאן
|-
|1985
|דג'וליבה
|-
|1986
|ריאל במקו
|-
|1987
|סטאד מליאן
|-
|1988
|דג'וליבה
|-
|1988/1989
|סטאד מליאן
|-
|1990
|דג'וליבה
|-
|1991
|ריאל במקו
|-
|1991/1992
|דג'וליבה
|-
|1992/1993
|סטאד מליאן
|}
| valign="top" |
{| class="wikitable"
! style="background:#efefef;" |עונה
! style="background:#efefef;" |אלופה
|-
|1993/1994
|סטאד מליאן
|-
|1994/1995
|סטאד מליאן
|-
|1995/1996
|דג'וליבה
|-
|1996/1997
|דג'וליבה
|-
|1997/1998
|דג'וליבה
|-
|1998/1999
|דג'וליבה
|-
|1999/2000
|סטאד מליאן
|-
|2000/2001
|סטאד מליאן
|-
|2002
|סטאד מליאן
|-
|2002/2003
|סטאד מליאן
|-
! colspan="2" |ליג 1 אורנג' מאלי המקצוענית
|-
|2004
|דג'וליבה
|-
|2005
|סטאד מליאן
|-
|2005/2006
|סטאד מליאן
|-
|2007
|סטאד מליאן
|-
|2007/2008
|דג'וליבה
|-
|2008/2009
|דג'וליבה
|-
|2009/2010
|סטאד מליאן
|-
|2010/2011
|סטאד מליאן
|-
|2011/2012
|דג'וליבה
|-
|2012/2013
|סטאד מליאן
|-
|2013/2014
|סטאד מליאן
|-
|2014/2015
|סטאד מליאן
|-
|2016
|סטאד מליאן
|-
|2017
|לא הוענקה
|-
|2018
|לא שוחקה
|-
|2019/2020
|סטאד מליאן
|-
|2020/2021
|סטאד מליאן
|-
|2021/2022
|דג'וליבה
|-
|2022/2023
|ריאל במקו
|}
|}

== טבלת אליפויות ==
{| class="wikitable" style="text-align;"
!#
!קבוצה
!אליפויות
!עונות זכייה
|-
|1
|דג'וליבה
| align="center" |23
|1966, 1967, 1968, 1971, 1973, 1974, 1975, 1976, 1979, 1982, 1985, 1988, 1990, 1992, 1996, 1997, 1998, 1999, 2004, 2008, 2009, 2012, 2022
|-
|2
|סטאד מליאן
| align="center" |23
|1970, 1972, 1984, 1987, 1989, 1993, 1994, 1995, 2000, 2001, 2002, 2003, 2005, 2006, 2007, 2010, 2011, 2013, 2014, 2015, 2016, 2020, 2021
|-
|3
|ריאל במקו
| align="center" |7
|1969, 1980, 1981, 1983, 1986, 1991, 2023
|}

==הערות שוליים==

קטגוריה:מאלי: כדורגל
מאלי
ויטה קלאב

מועדון הכדורגל ויטה קלאב הוא מועדון כדורגל מהעיר קינשאסה שברפובליקה הדמוקרטית של קונגו. קבוצת הכדורגל של המועדון היא אחת מהגדולות במדינה וזכתה ב-13 אליפויות ו-9 גביעים לאומיים. גם במסגרות האפריקאיות הקבוצה השיגה הישגים נאים לאורך השנים - היא זכתה בגביע אפריקה לאלופות בעונת 1973 וסיימה כסגנית המחזיקה בעונת 1981 ו-2014.

==הופעות מרכזיות באפריקה==
שתי עונות העילית של הקבוצה במעפלים האפריקאים היו בגביע אפריקה לאלופות. הראשון בעונת 1973, אז גברה בסיבוב השני על קבוצת מייטי ג'טס מניגריה וברבע הגמר על קבוצת סטאד מליאן ממאלי. בחצי הגמר גברה הקבוצה על קבוצת לאופרדס דואלה מקמרון ובצמד משחקי הגמר ניצבה מולה קבוצת הפאר מגאנה, אסאנטה קוטוקו. במשחק הראשון, שנערך בגאנה, ניצחה אסאנטה בתוצאה 2–4 אך במשחק הגומלין בקונגו ניצחה ויטה קלאב 0–3 וזכתה בתואר בפעם הראשונה והיחידה כיום בתולדותיה.

בעונת 1981 שיחקה הקבוצה פעם נוספת בטורניר זה, אז גברה בסיבוב הראשון על קבוצת פרימירו דה אגוסטו מאנגולה ובסיבוב השני על קבוצת סילורס מוולטה עילית (כיום בורקינה פאסו). ברבע הגמר חלפה הקבוצה על פני נצ'נגה ריינג'רס מזמביה ובחצי הגמר על קאלום סטאר מגינאה אך הפסידה בצמד משחקי הגמר לקבוצת טיזי אוזו מאלג'יריה, כאשר המשחק באלג'יריה נגמר בניצחון 0–4 והמשחק בקונגו נגמר בהפסד 0–1.

==תארים==
*גביע אפריקה לאלופות: 1973
**סגנית: 1981, 2014
*גביע הקונפדרציה האפריקאי:
**סגנית: 2018
*אלופת הרפובליקה הדמוקרטית של קונגו: 14
**אלופה: 1970, 1971, 1972, 1973, 1975, 1977, 1980, 1988, 1993, 1997, 2003, 2010, 2015 ,2018
*הגביע של הרפובליקה הדמוקרטית של קונגו: 9
**זוכה: 1971, 1972, 1973, 1975, 1977, 1981, 1982, 1983, 2001
**סגנית: 1984, 1997
*הליגה הפרובינציאלית של קינשאסה (אפפקין): 5
**זוכה: 1957, 2001, 2002, 2004, 2005
*הסופר-קאפ של קינשאסה: 3
**זוכה: 2002, 2005, 2006

==הופעות בטורנירים של ה-CAF==
*ליגת האלופות האפריקאית: 2 הופעות
::1998 - סיבוב ראשון
::2004 - סיבוב שני
* גביע אפריקה לאלופות: 14 הופעות
::1971: סיבוב שני
::1973: זוכה
::1974: סיבוב שני
::1975: סיבוב שני
::1978: חצי-גמר
::1981: סגנית
::1989: סיבוב שני
::1995: סיבוב ראשון
::2004: סיבוב שני
::2011: סיבוב ראשון
::2012: סיבוב ראשון
::2013: סיבוב ראשון
::2014: סגנית
*גביע הקונפדרציה האפריקאי: הופעה אחת
::2008 - סיבוב ראשון בשמינית הגמר
::2009 - שלב הבתים
::2010 - סיבוב ראשון בשמינית הגמר
*גביע CAF: שתי הופעות
::1996 - חצי-גמר
::1999 - סיבוב שני
*גביע אפריקה למחזיקות גביע: 6 הופעות
::1976 - חצי-גמר
::1979 - רבע-גמר
::1982 - רבע-גמר
::1983 - רבע-גמר
::1984 - סיבוב שני
::2002 - רבע-גמר

== שחקנים מפורסמים בעבר ובהווה==
* מזואה אנסומבו
* ג'ף טוטואנה
* הרווה נזלו-למבי
* זולה מאטומונה
* ללו אמבלה
* יא יא פטי
* בלוקס בוקאסה קאסונגו
* ג'אן-קאסונגו באנזה
* אלוס-אלונגה אקקיה
* אנדיה

==קישורים חיצוניים==
* 

קטגוריה:קבוצות כדורגל מהרפובליקה הדמוקרטית של קונגו
קטגוריה:קבוצות כדורגל שהוקמו ב-1935
קטגוריה:קינשאסה
זוראב אדאישווילי

זוּראבּ אַדֶאִישווילי (בגאורגית: ზურაბ ადეიშვილი; נולד ב-27 ביולי 1972) הוא משפטן ופוליטיקאי גאורגי, כיהן כשר המשפטים של גאורגיה.

== חייו ==
אדאישווילי נולד בכפר מתיסדזירי (მთისძირი) שבנפת קווארלי קאחתי גאורגיה הסובייטית. הוא סיים את לימודיו באוניברסיטה הממלכתית של טביליסי בשנת 1994, והמשיך את הכשרתו במשפטים במכון הממלכתי למשפטים בטביליסי, ולאחר מכן באוניברסיטת חרונינגן בחרונינגן הולנד. בין השנים 1996-1999 הוא עבד כמומחה מוביל למשפט חוקתי בפרלמנט של גאורגיה. לאחר מכן עבד בסקטור הארגונים לא ממשלתיים (כמו ב"ארגון המשפטנים הצעירים של גאורגיה" ומכון החופש) וזמן קצר אף עבד כעורך דין עד שנבחר, בנובמבר 1999, להיות חבר הפרלמנט של גאורגיה במסגרת מפלגתו של נשיא גאורגיה אדוארד שוורדנדזה, איחוד האזרחים של גאורגיה. אדאישווילי היה חבר משפיע וקולני, אך עדיין בקבוצת מיעוט בסיעתו של שוורדנדזה, שתמך ברפורמות שהונהגו על ידי זוראב ז'ווניה ומיכאיל סאקשווילי. הוא קרא לרפורמות קיצוניות ופרו-מערביות יותר.

בסוף שנת 2001, כאשר מפלגת "איחוד האזרחים של גאורגיה" הייתה בתהליך התפוררות, הצטרף אדאישווילי למפלגתו של סאקשווילי, התנועה הלאומית המאוחדת וצורף לסיעה לרפורמות דמוקרטיות, שהייתה אופוזיציה לממשלת שוורדנדזה.

לאחר המהפכה ללא שפיכות דמים, מהפכת הוורדים בנובמבר 2003, התמוטטה ממשלת שוורדנדזה. בתקופת הביניים בין התמוטטות ממשל שוורדנדזה ועד לקיום בחירות חדשות ב-4 בינואר 2004 וכניסתו של סאקשווילי לתפקיד נשיא גאורגיה ב-25 בינואר של אותה שנה, כיהנה נינו בורג'נדזה כנשיאה הזמנית של גאורגיה. בתקופה זו, ב-26 בדצמבר 2003, מונה אדאישווילי לתפקיד שר המשפטים של גאורגיה אותו מילא עד ל-17 בפברואר 2004. לאחר מכן, מפברואר ועד יוני 2004, כיהן בתפקיד השר לביטחון לאומי של גאורגיה, ולאחר מכן, מיוני 2004 ועד לינואר 2008 הוא כיהן כתובע הכללי של גאורגיה, ומינואר 2008 ועד לנובמבר של אותה שנה כיהן כראש מנהלת לשכת נשיא גאורגיה. בכל תקופת פעילותו הפוליטית הוא עמד בעמדות ההשפעה הבכירות ביותר בממשל הגאורגי ובעל ברית קרוב של הנשיא סאקשווילי. בעקבות זאת הפך אדאישווילי למושא לביקורת חריפה של האופוזיציה בגאורגיה, במיוחד בתקופת כהונתו כתובע הראשי של גאורגיה. כחלק מחילופי-הגברי שנערכו בקבינט הגאורגי באוקטובר 2008, מונה אדאישווילי, ב-1 בנובמבר, בפעם נוספת, לתפקיד שר המשפטים של גאורגיה שאוחד לאחרונה עם תפקיד התובע הראשי של גאורגיה. בתפקידו החדש הכריז אדאישווילי על כוונתו לערוך ליברליזציה של הקודקס הפלילי.

== קישורים חיצוניים ==

* ג'ונתן וולת'י (2005), [http://books.google.com/books?id=80T4YjHFxycC&printsec=frontcover#PPA117,M1 גאורגיה מתחייה לאומית למהפכת הוורדים: מעבר מאוחר בברית המועצות לשעבר], עמ' 117 ו-147, , 
* [http://www.justice.gov.ge/minister.html זוראב אדאישווילי] , ביוגרפיה באתר משרד המשפטים של גאורגיה, 

== הערות שוליים ==

קטגוריה:שרי המשפטים של גאורגיה
קטגוריה:גאורגים שנולדו ב-1972
קונאל מק קומגאל

קונאל מק קומגאל (בגאלית סקוטית: Conall mac Comgaill – קונאל בנו של קומגאל; נפטר בשנת 574 לערך) היה מלך דאל ריאטה בשלהי המאה השישית. קונאל עלה לשלטון בשנת 558 לערך, ומלך עד פטירתו.

קונאל היה בנו של קומגאל מק דומנגארט.

על פי המסופר ב"דואן אלבאנאך" שלט קונאל בארץ מבלי התנגדות, ואולם ב"דברי ימי אלסטר" בשנת 568 מסופר על מסע צבאי שערך קונאל. כמו כן מסופר על קונאל שהעניק את איונה לקולומבה הקדוש. ב"דברי ימי ממלכת אירלנד" מסופר כי קונאל וכן קולמן בג, בנו של דיארמייד, יצאו בראש צי ימי ובזזו את סול ואת איל (כיום איזלי), ושבו בידיהם שלל רב.

ה"סנכוס פר נ-אלבן" מציין כי לקונאל היו שבעה בנים: לוינגסך (Loingsech), נכטאן (Nechtan), ארטן (Artan), טואתן (Tuathan), טוטיו (Tutio) וקוירפה (Coirpe). ב"דברי ימי טיגרנאך" וב"דברי ימי אלסטר" מסופר על מותו של דנכאד (Dúnchad) בנו של קונאל.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-574
תשואה לפדיון

תשואה לפדיון היא התשואה המובטחת לבעל איגרת חוב בהנחה שהאיגרת (או כל נייר ערך אחר) תוחזק עד למועד פרעונה ובהנחה שכל התקבולים המשתלמים מהאיגרת (קרן וריבית) יתקבלו. 

התשואה לפדיון מהווה אמצעי להערכת הרווח מהאיגרת. בתאוריה, שיטת חישוב זו מאפשרת למשקיעים להעריך את הערך ההוגן של מכשירים פיננסיים שונים. התשואה לפדיון מוצגת בדרך כלל במונחים של ריבית אפקטיבית שנתית.

אופן החישוב של התשואה לפדיון זהה לאופן החישוב של שיעור התשואה הפנימי.

* אם ערך הקופון (הריבית המתקבלת מהאיגרת) קטן מהתשואה לפדיון - האיגרת נסחרת בניכיון.
* אם ערך הקופון גדול מהתשואה לפדיון - האיגרת נסחרת בפרמיה.
* אם ערך הקופון שווה לתשואה לפדיון - האיגרת נסחרת לפי ערכה הנקוב (פארי).

השימוש במושגים של תשואה לפדיון ושיעור תשואה פנימי מתעלם מהקשר בין גובה הריבית למועד התשלום, ומניח ששיעור התשואה השנתית אחיד לכל התקופה עד הפרעון הסופי.

==גרסאות שונות==
קיימים סוגים שונים של תשואה לפדיון (Yield to maturity באנגלית). למשל, תשואה לפרעון ראשון (Yield to Call): בשונה מתשואה לפדיון, בתשואה לפרעון ראשון קיימת ההנחה שאיגרת החוב תיפרע בהזדמנות הראשונה ולא תוחזק עד למועד פרעונה המקורי.

כאשר תשלומי הריבית חייבים במס, קיימת הבחנה בין תשואה לפדיון ברוטו (לפני ניכוי מס) ונטו (לאחר ניכוי מס). משקיעים שפטורים ממס כגון קרנות פנסיה יבדקו את התשואה ברוטו, בעוד שמשקיעים שחייבים במס כגון אנשים פרטיים יבדקו את התשואה נטו.

==דוגמה==
נניח כי קיימת איגרת חוב ללא תלוש (זירו קופון) לשלושים שנים שערכה הנקוב הוא מאה שקלים. אם התשואה לפדיון של איגרת זו היא 10%, מחירה היום יהיה 5.73 שקלים (הערך הנוכחי של תזרימי המזומנים העתידיים:<br />
<math>\ {100 \over 1.1^{30}} = 5.73</math>). במהלך שלושים השנים הבאות מחירה יעלה עד למאה שקלים עם תשואה שנתית של 10%.

נניח כעת כי במהלך עשר השנים הראשונות יורד שער הריבית ועל כן התשואה לפדיון ירדה ל-7%. כעת כשנותרו עשרים שנים למועד הפרעון, מחיר האיגרת יהיה 25.84 שקלים. כלומר, למרות שהתשואה לפדיון בעשרים השנים הבאות תהיה 7% ולמרות שהתשואה לפדיון בעשר השנים הראשונות הייתה 10%, שיעור הרווח בעשר השנים הראשונות הוא 16.26%, באמצעות המשוואה:<br />
<math>\ (1 + i) = ({25.84 \over 5.73})^{0.1}</math><br />
במהלך עשרים השנים הנותרות שיעור הרווח אינו 16.26%, כי אם 7%, באמצעות המשוואה:<br />
<math>\ (1 + i) = ({100 \over 25.84})^{0.05}</math><br />
בסך הכל, במהלך כל שלושים השנים, ה-5.73 השקלים שהושקעו הניבו מאה שקלים, כך שאכן התקבל שיעור של 10%, ללא תלות בשינויים בשער הריבית.

קטגוריה:שוק ההון
קטגוריה:ניירות ערך
אאוכייד בוייד

אאוכייד בוייד (בגאלית סקוטית: Eochaid Buide; מת בשנת 629 לערך) היה מלך דאל ריאטה בראשית המאה השביעית. אאוכייד עלה לשלטון בשנת 608 לערך, לאחר מותו של אביו אידאן מק גאבראן, ומלך עד מותו.

ככל הנראה, סיומת שמו "בוייד" משמעה "הבלונדיני" - והיא מתייחסת לצבע שערו.

אאוכייד היה בנו הצעיר של אידאן מק גאבראן, ועלה לשלטון כיורש הנבחר על ידי אביו לאחר מות אחיו הבוגרים. על פי ספרו של אדומנאן מאיונה "חייו של קולומבה הקדוש" חזה קולומבה את עלייתו לשלטון של אאוכייד על פני אחיו.

ככל הנראה בשתי שנות שלטונו האחרונות (627–629) מלך במקביל לקונאד קר. לאחר מותו של אאוכייד עלה לשלטון בנו דומנל ברק.

ה"סנכוס פר נ-אלבן" מציין שמות נוספים של בניו של אאוכייד: קונאל קראנדומנה; פאיילבי (Failbe) אשר נהרג במהלך קרב שנערך בפיד אאוין (Fid Eoin); קו-קן-מאת'ייר (Cú-cen-máthair) - שעל פי "דברי ימי אלסטר" מת בשנת 604; קונאל בק (Conall Bec), קונאל קר (Conall Cerr) או קונאד קר; פיילבי (Failbe); דומנגארט (Domangart); ודומנל דון (Domnall Donn).

==קישורים חיצוניים==
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-629
מוב דיפ

מוֹבּ דיפ (באנגלית: Mobb Deep) היו צמד היפ הופ מקווינסברידג, קווינס שבניו יורק. חברי ההרכב הם האבוק (Havoc) ופרודיג'י (Prodigy). הצמד הפך לאחד מהרכבי ההיפ הופ המצליחים בכל הזמנים בכך שמכרו מעל 3 מיליון תקליטים. ב-20 ביוני 2017 מת הראפר פרודיג'י , מה שהביא לפירוק ההרכב.

== ביוגרפיה ==
=== התחלה ===
האבוק ופרודיג'י נפגשו בבית הספר לעיצוב ואומנות בניו יורק שבמנהטן, בתחילה נקראו פואטיקל פרופיטס (Poetical Prophets) ומאוחר יותר שינו את שמם למוב דיפ. בשנת 1993, כשהיו בני 19 יצא אלבום הבכורה שלהם "ג'ובנייל הל" (Juvenile Hell) אשר היה לכישלון הן מבחינת מכירות והן מבחינת הביקורות שקיבל. ב-1994 שחרר הצמד סינגל שנקרא "Shook Ones Part 1" אשר חלקים מתוכו נכללו מאוחר יותר בשיר "Shook Ones Part 2" שהיה ללהיט הגדול ביותר של הצמד.

=== ההצלחה ===
הצמד זכה לראשונה להצלחה לאחר שחרור אלבומם השני "The Infamous" ב-1995. הצמד זכה להצלחה אדירה בסצנת ההיפ הופ בשל העובדה שבשיריהם קריינו את חיי הרחוב בניו יורק.
אלבומם השלישי של מוב דיפ, "Hell on earth" יצא ב-1996 והגיע למקום שישי במצעד הבילבורד. בעקבות הצלחת האלבום הגיעו מוב דיפ לקדמת הבמה בסצנת ההארדקור היפ הופ של ניו יורק יחד עם אומנים כמו הנוטוריוס בי. איי. ג'י., ג'יי זי, נאז ווו טאנג קלאן. כמו כן נאס ומת'וד מן מה"וו טאנג קלאן" התארחו באלבום. ב-1996 השתתף הצמד באלבום "America is Dying Slowly" לקידום המודעות לאיידס בקרב האוכלוסייה האפרו-אמריקנית בארצות הברית, האלבום חשב להצלחה גדולה והוגדר כ"יצירת מופת" על ידי מגזין "המקור" ("The Source"). ב-1998 השתתף הצמד בשיר "Deadly Zone" מתוך הפסקול של הסרט בלייד ("blade"). ב-1999 יצא אלבומם הרביעי של הצמד "Murda Muzik", שירים רבים מהאלבום דלפו, מה שגרם לעיכוב בשחרורו, כששוחרר לבסוף הגיע למקום השילישי במצעד הבילבורד 200, ותוך זמן קצר הגיע למעמד של אלבום פלטינה.

=== דיסקוגרפיה ===
*Juvenile Hell :1993
*The Infamous :1995
*Hell on Earth :1996
*Murda Muzik :1999
*Infamy :2001
*Amerikaz Nightmare :2004
*Blood Money :2006
*The Infamous Mobb Deep :2014

==קישורים חיצוניים==

* 

קטגוריה:ניו יורק: אישים
קטגוריה:אמני קולומביה רקורדס
קטגוריה:אמני אינטרסקופ רקורדס
קטגוריה:להקות היפ הופ אמריקאיות
קטגוריה:צמדים מוזיקליים אמריקאיים
קטגוריה:להקות שהוקמו בשנת 1991
ברית חיילי החזית היהודים

כרזה של הברית כנגד האנטישמיות
ברית חיילי החזית היהודים (בגרמנית: Reichsbund jüdischer Frontsoldaten, בר"ת: RjF) הייתה ארגון יהודי גרמני של חיילים משוחררים שלחמו למען גרמניה במלחמת העולם הראשונה, שהוקמה בראשיתהּ של רפובליקת ויימאר. לברית הייתה זיקה למפלגת העם הגרמנית.

הברית נוסדה בחודש פברואר 1919 בידי האופטמן (סרן) ליאו לוונשטיין (Löwenstein), ופעלה לקידום שתי מטרות: להילחם בגל האנטישמיות שהרים את ראשו בגרמניה, ובייחוד בטענה של אגדת תקיעת הסכין בגב, שלפיה תבוסת גרמניה במלחמה נגרמה כתוצאה מחבלה פנימית של היהודים והמרקסיסטים, ולשמש ארגון אשר יאגד את ותיקי הקרבות היהודיים, בדומה לארגונים אחרים של ותיקי המלחמה שקמו בגרמניה לאחר סיומה.

בשיאהּ היו בברית 30–40 אלף חברים ב-360 סניפים, והיא הוציאה לאור את העיתון "המגן" (Der Schild). מבחינה פוליטית הייתה הברית פטריוטית-גרמנית, ועמדתה הייתה אנטי-ציונית, מאחר שהאמינה שגרמניה היא מולדת היהודים, ושעליהם לדבוק בה ולהילחם על מקומם בה עד להתבוללות מוחלטת בחברה הגרמנית.

עלייתו של אדולף היטלר והמפלגה הנאצית לשלטון בשנת 1933 פגעה קשות ביעדי הברית, וחבריה החלו למצוא עצמם מופלים בידי הנאצים. בעזרתו של נשיא גרמניה פאול פון הינדנבורג הוכרז שירותם בחזית כגורם בר התחשבות, אולם עם מותו של הינדנבורג בשנת 1934 וקבלת חוקי נירנברג בשנה שלאחר מכן, התפוגגה ההגנה ששירותם בחזית סיפקה להם. הברית הפסיקה את פעילותה בשנת 1936, ובשנת 1938 פורקה.

==ראו גם==
*אגדת תקיעת הסכין בגב

==קישורים חיצוניים==
* [http://www1.yadvashem.org/odot_pdf/Microsoft%20Word%20-%20796.pdf ברית חיילי החזית היהודים], באתר יד ושם

==הערות שוליים==

*
*
קטגוריה:יהדות גרמניה: ארגונים
קטגוריה:רפובליקת ויימאר
קטגוריה:ותיקי צבא ומלחמה: ארגונים
קטגוריה:גרמניה: צבא וביטחון
קטגוריה:יהודים בצבא הגרמני במלחמת העולם הראשונה
קונאד קר

קונאד קר (בגאלית סקוטית: Connad Cerr - "קונאד השמאלי"; נפטר בשנת 629 או 630) היה מלך דאל ריאטה בראשית המאה השביעית.

קונאד מלך כשנתיים במקביל לקודמו אאוכייד בוייד, החל משנת 627 לערך ועד פטירתו בשנת 629 או 630. קונאד היה בנו של קונאל מק קומגאל או של אאוכייד בוייד, ומלך במקביל לאאוכייד בוייד במשך כשנתיים.

קונאד הוכתר כמלך דאל ריאטה לאחר ניצחונו על פיאכנאה מק דמיין, מלך אולייד בקרב ארד קוראן. קונאד נהרג בקרב פיד אואין - בקרב כנגד דאל נ'ארדיידי (שבט אראיידי) שבראשו עמד מאל קאך, אחיו של קונגאל קאך. על פי "דברי ימי אלסטר" נהרג דונאד בשנת 629, ואילו על פי "דברי ימי טיגרנאך" נהרג בשנת 630. לאחר מותו המשיך בוייד למלוך לבדו על דאל ריאטה.

בנו של קונאד, פרכאר מק קונאד מלך על דאל ריאטה.

==קישורים חיצוניים==
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-629
מודול פשוט

באלגברה ובתורת החוגים, מודול פשוט מעל חוג <math>R</math> הוא מודול <math>M</math> שאין לו תת-מודולים למעט מודול האפס ו-<math>M</math> עצמו. מודול האפס אינו נחשב פשוט. מן המודולים הפשוטים אפשר במקרים רבים לבנות את כל המודולים (בעלי סדרת הרכב סופית) מעל החוג.

כל מודול ארטיני מכיל תת-מודולים פשוטים. חוג המספרים השלמים, כמודול מעל עצמו, הוא דוגמה למודול שאין לו תת-מודולים פשוטים.

== אפיון ==
כל מודול פשוט הוא ציקלי (כלומר, מודול מהצורה <math>M=Rx</math>), וכל מודול ציקלי איזומורפי למודול מהצורה <math>R/L</math> כאשר <math>L</math> אידיאל שמאלי של <math>R</math>. המודול <math>R/L</math> פשוט בדיוק כאשר <math>L</math> אידיאל שמאלי מקסימלי (ולפי הלמה של צורן נובע מכאן שלכל חוג יש מודולים פשוטים). המאפס של <math>R/L</math> הוא האידיאל הדו-צדדי הגדול ביותר המוכל ב-<math>L</math>; לכן <math>R</math> חוג פרימיטיבי אם ורק אם יש לו אידיאל שמאלי שאינו מכיל אף אידיאל דו-צדדי.

== דוגמאות ==
* המודולים של חוג המספרים השלמים הם החבורות האבליות; המודולים הפשוטים הם בדיוק החבורות הציקליות מסדר ראשוני.
* תת-המודולים הפשוטים של חוג (כמודול מעל עצמו) הם האידיאלים השמאליים המינימליים שלו, אם יש כאלה.
* חוג מטריצות מעל חוג פשוט גם הוא פשוט.
* הלמה של שור קובעת כי חוג האנדומורפיזמים של מודול פשוט הוא חוג עם חילוק, כלומר כל אנדומורפיזם של מודול פשוט שונה מאפס הוא איזומורפיזם.

==קישורים חיצוניים==
* 

קטגוריה:תורת החוגים
מרובע ציקלי

מרובע ציקלי
בגאומטריית המישור, מרובע ציקלי הוא מרובע שניתן לחסום במעגל, לכן מכונה גם מרובע בר חסימה במעגל. כלומר, שארבעת קודקודיו מונחים על היקפו של מעגל כלשהו. 

המרובעים הציקליים מתאפיינים בכך שהסכום של כל זוג זוויות נגדיות בהם הוא 180 מעלות. 

כל טרפז שווה-שוקיים (לרבות המלבן והריבוע) הוא ציקלי. לכל מרובע שצלעותיו a,b,c,d ואלכסוניו x,y מתקיים <math> ac+bd \geq xy</math>, ולפי משפט תלמי <math> ac+bd = xy</math> אם ורק אם המרובע ציקלי. היחס בין האלכסונים במרובע ציקלי כזה הוא <math>\ \frac{ad+bc}{ab+cd}</math>.

בין כל המרובעים החסומים במעגל נתון, הגדול ביותר בשטחו הוא הריבוע.

לפי נוסחת ברהמגופטה, השטח של מרובע ציקלי שצלעותיו a,b,c,d הוא <math>S = \sqrt{(s-a)(s-b)(s-c)(s-d)}</math> כאשר <math>\ s= \frac{a+b+c+d}{2}</math> הוא חצי ההיקף. אם המרובע החסום במעגל גם חוסם מעגל (היינו, הוא מרובע משיקים), אז שטחו שווה ל-<math>\ \sqrt{abcd}</math>.

==ראו גם==
*משפט תלמי
*מרובע משיקים

==קישורים חיצוניים==

* 
* [https://doi.org/10.1080/0020739X.2019.1683772 סימני מרובע ציקלי], באתר Taylor and Francis Online (באנגלית)

קטגוריה:מרובעים
דניאל מפיזה

דניאל מפיזה, בן משפחת דפיסא, היה מראשי יהדות רומא בתחילת המאה ה-16.

הוא ארגן את הקהילה לאחר שהגיעו לעיר בשלהי המאה ה-15 ותחילת המאה ה-16 המוני פליטים, אשר ייסדו בה אחד-עשר בתי כנסת. הללו דרשו לקבל ייצוג בהנהלת הקהילה, אשר הייתה הממונה על יהודי העיר. עמדת שליטה אשר השפיעה על חלוקת ההוצאות הציבוריות בין חברי הקהילה. המאבק הגדול היה בין ה"איטלקים" – תושבי רומא מימים ימימה והנספחים הוותיקים וכנגדם ה"אוּלטרָמוֹנְטִי" – כלומר אלה שהגיעו "מעבר להרים" – הרי האלפים – האשכנזים וכן הגולים שהגיעו לעיר מדרום איטליה – ממלכת המלכים הקתוליים פרננדו השני מלך אראגון ואיזבלה הראשונה מלכת קסטיליה. 

דניאל בא ממשפחת בנקאים חשובה מרומא, שעברה לטוסקנה, והיה בנקאי מצליח. הוא היה עשיר ובן תרבות ומקובל על משפחת מדיצ'י. דפיסא זכה להוקרה של האפיפיור קלמנס השביעי, שהיה ממוצא פיורנטיני, טוסקנה. הוא היה זה אשר המליץ בפניו לקבל את פני דוד הראובני. 

הבנקאי כתב תקנון לקהילה, הגישה לאישורה והאפיפיור נתן לה אישור רשמי בבולה שלו ב-12 בדצמבר 1524. וכך הפכה להיות למחייבת את הקהילה. לפיה זומנו בנקאים, גבירים ובעלי הון צנוע - במספר שווה לבחור נציגים ל"ועד" (congrega), אשר מנה 60 איש – כאשר מחציתם איטלקים ומחציתם "אולטמונטי". ליד דניאל מפיזה עזרו הרופא ופרשן המקרא רבי עובדיה ספורנו, והרופא יצחק צרפתי. אם נוצר שוויון, האיטלקים זכו בנציג נוסף.

לידם הייתה רשות מבצעת של שלושה אמרכלים (fattori), שני פרנסים (camerllenghi) - אחד פעל כגזבר והשני כמנהל חשבונות, והם התחלפו בתפקיד כל ששה חודשים. החלטות נוספות כללו כי הטלת חרם יאושר על ידי האמרכלים. כמו כן נקבע עונש חמור "כי יקום מלשין קטן אחד, הפועל בזדון, לרגל ולהזיק לקהילה בדיבורים או במעשים" – ניתן להביאו לידי "חורבנו הגמור".

תבנית ההנהגה של הקהילה הוכיחה את עצמה והחזיקה מעמד עד המאה ה-20.

==לקריאה נוספת==
* אטיליו מילאנו, גטו רומא, תרגום ועריכה (מאיטלקית): דינה מילאנו, ספרית מעריב, תל אביב, 1992
* פנקס קהילת רומא שע"ה - תנ"ה, ההדיר והוסיף מבוא והערות: יעקב לאטס, יד בן צבי והאוניברסיטה העברית בירושלים, ירושלים, תשע"ב

==הערות שוליים==

קטגוריה:יהודים איטלקים
Keeps Gettin' Better: A Decade of Hits

Keeps Gettin' Better: A Decade of Hits הוא אלבום האוסף הראשון של זמרת הפופ האמריקאית כריסטינה אגילרה, שיצא בחודש נובמבר 2008 ברחבי העולם. האלבום כולל להיטים מתוך ארבעת אלבומי הסטודיו הקודמים שלה, בצירוף שני שירים חדשים ושני חידושים לשני להיטים קודמים. האלבום יצא במהדורה מיוחדת הכוללת דיסק DVD בו נכללים 10 קליפים של מיטב הסינגלים שלה. האלבום מכר למעלה מחצי מיליון עותקים בכל העולם כחודש לאחר צאתו.

== סינגלים ==
הסינגל המוביל "Keeps Gettin' Better" יצא רשמית ב-25 באוגוסט 2008. אגילרה חשפה לראשונה את השיר בטקס פרסי הווידאו של MTV לשנת 2008. הסינגל לא נחל הצלחה גדולה במצעדים אולם הגיע למקום השביעי במצעד האמריקאי וה-14 במצעד הבריטי.

"Dynamite" יצא כסינגל ב-iTunes ב-3 בדצמבר 2008.

== רשימת רצועות ==
#"Genie in a Bottle" <small>(דייוויד פרנק, סטיב קיפנר, פאמלה שיין)</small> – 3:36
#"What a Girl Wants" <small>(גרסת הווידאו) (שלי פייקן, גאי ריצ'י)</small> – 3:35
#"I Turn to You" <small>(דיאן ווארן)</small> – 4:39
#"" <small>(גרסת הרדיו) (כריסטינה אגילרה, חואן אברג, פאול ריין, רון פייר, בלאקמון, צ'אם, דאווקינס, שלי פייקן, גאי ריצ'י)</small> – 3:23
#"Nobody Wants to Be Lonely" <small> עריכת ארצות הברית (דואט עם ריקי מרטין) (דזמונד צ'יילד, גארי בור, ויקטוריה שאווס)</small> – 4:11
#"Lady Marmalade" <small> עריכת ארצות הברית (דואט עם מיסי אליוט, ליל קים, מאיה ופינק) (בוב קרו, קני נולאן, ליל קים)</small> – 4:25
#"Dirrty" <small>(עריכת הווידאו) (עם רדמן) (כריסטינה אגילרה, רוק ווילדר, רדמן, ב. מוחמד, ג'. קמרון)</small> – 4:45
#"Fighter" <small>(כריסטינה אגילרה, סקוט סטורצ', אי. דאווק)</small> – 4:05
#"Beautiful" <small>(לינדה פרי)</small> – 4:00
#"The Voice Within" <small> רק בעריכת בריטניה ויפן (עריכת הווידאו) (כריסטינה אגילרה, גלן באלאד)</small> – 4:24
#"Ain't No Other Man" <small>(אגילרה, צ'ארלס רואן, כריס אי. מרטין, הרולד ביטי, קרה דיוגארדי)</small> – 3:48
#"Candyman" <small> (מיקס של הסינגל) (כריסטינה אגילרה, לינדה פרי)</small> – 3:14
#"Hurt" <small> (כריסטינה אגילרה, לינדה פרי, מארק רונסון)</small> – 4:03
#"Genie 2.0" <small>(דייוויד פרנק, סטיב קיפנר, פאמלה שיין, לינדה פרי)</small> – 4:15
#"Keeps Gettin' Better" <small>(כריסטינה אגילרה, לינדה פרי)</small> – 3:04
#"Dynamite" <small>(כריסטינה אגילרה, לינדה פרי)</small> – 3:09
#"" <small>(לינדה פרי)</small> – 4:44

==קישורים חיצוניים==

קטגוריה:אלבומי וידאו מ-2008
קטגוריה:אלבומי כריסטינה אגילרה
קטגוריה:אלבומי אוסף וידאו קליפים
קטגוריה:אלבומי אוסף באנגלית
קטגוריה:אלבומי חברת RCA רקורדס
אמשינוב

אמשינוב (בכתיב יידי: אַמשינאָוו; בפולנית: Mszczonów, "משצ'וֹנוּב") היא עיירה בפולין.

בשנת 2006 נמנו בעיירה 6,231 תושבים. העיירה היא מקום הולדתה של חסידות אמשינוב – ענף של חסידות וורקא.

בין מלחמות העולם נמנו בעיירה כ-2,200 יהודים, כמחצית תושביה, והתקיימה בה פעילות של המפלגות היהודיות השונות. עם כיבוש העיירה בידי הגרמנים ב-5 בספטמבר 1939, רצחו בה אלו עשרות יהודים, חלקם בבית כנסת שהציתו על יושביו, והטילו על הקהילה גזירות שונות. בסוף 1940 רוכזו כ-2,000 יהודי העיירה בגטו שהוקם בה, ממנו הוצעדו בתחילת פברואר 1941 לז'יררדוב הסמוכה, וממנה הועברו לגטו ורשה.

==קישורים חיצוניים==

* 
* 
* 
* 

קטגוריה:מזוביה: עיירות יהודיות
קטגוריה:מזוביה: יישובים
קטגוריה:גטאות בפולין
קטגוריה:יישובים שהוקמו במאה ה-14
גיבתון עפרוני

גיבתון עפרוני (שם מדעי: Emberiza calandra, לשעבר Miliaria calandra) הוא מין ציפור שיר בסוג גיבתון שבמשפחת הגיבתוניים. גיבתון עפרוני נפוץ בדרום ובמרכז אירופה, בצפון אפריקה ובמערב אסיה. בישראל הוא מצוי במרכז ובצפון הארץ. בחורף יכול להדרים עד לערבה.

גיבתון עפרוני חי בעיקר בשטחים פתוחים - שטחים חקלאיים, שדות מרעה ושדות בור. הוא מרבה להמצא על חוטי חשמל וטלפון, גדרות או בתוך שיחים נמוכים.

אורכו 16 עד 19 ס"מ, משקלו כ 50 גרם, ומוטת כנפיו 26 עד 32 ס"מ. צבעו חום אפרפר והוא מפוספס בפסים חומים. הזכר והנקבה דומים במראם, אך הזכרים גדולים יותר.

הגיבתון עפרוני ניזון מזרעים, עשבים, פירות, חרקים, ועכבישים.
ביצי גיבתון

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:ארץ ישראל: גיבתוניים
קטגוריה:גיבתוניים
קטגוריה:בעלי חיים שתוארו ב-1758
מחוזות בלארוס

מבחינה אדמיניסטרטיבית מחולקת בלארוס לשישה מחוזות (וובלסט, בבלארוסית: Вобласць) ולעיר מינסק. מינסק מהווה גם עיר בירה של מחוז מינסק. כחלוקה משנית, כל מחוז מחולק לאזורים (raioni, ראיוני) כמתואר במחוזות משנה של בלארוס.

חלוקה זו התגבשה בשנת 1960 כאשר בלארוס הייתה חלק מברית המועצות.

{| border="1" cellspacing="0" style="border-collapse:collapse;" class="wikitable sortable"
|-
! מס'!! דגל !! שם !! בירה !! שם בשפת המקור !! אוכלוסייה (נכון ל-2020)!!שטח בקמ"ר
|-
|1 ||דגל העיר || מינסק (הבירה)|| || Мiнск || 2,018,281 ||348.8
|-
| 2 ||דגל המחוז || ברסט || ברסט || Брэсцкая вобласць || 1,348,115 ||32,787
|-
| 3 ||דגל המחוז || הומל || הומל || Гомельская вобласць|| 1,388,512 ||40,361
|-
| 4 ||דגל המחוז || גרודנו ||גרודנו || Гродзенская вобласць || 1,026,816 ||25,127
|-
| 5 ||דגל המחוז || מוהילב || מוהילב || Магілёўская вобласць|| 1,024,751 ||29,079
|-
| 6 ||דגל המחוז || מינסק || מינסק || Мiнская вобласць || 1,471,240 ||39,912
|-
| 7 ||דגל המחוז || ויטבסק || ויטבסק || Вiцебская вобласць|| 1,135,721||40,049
|-
|}

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
מחוזות
בלארוס

ar:بيلاروسيا#التقسيمات الإدارية
האקדח מת מצחוק (סדרת סרטים)

כרזת הסרט השלישי והאחרון בסדרה: "[[האקדח מת מצחוק ⅓33: העלבון האחרון"]]
האקדח מת מצחוק (באנגלית: The Naked Gun) היא סדרת סרטי קומדיה אמריקניים אשר נכתבו והופקו על ידי ג'ים אברהמס, דייוויד צוקר וג'רי צוקר בכיבובם של לזלי נילסן, פריסילה פרסלי, או. ג'יי. סימפסון וג'ורג' קנדי. שני הסרטים הראשונים בסדרה בוימו על ידי דייוויד צוקר. הסרטים מבוססים על סדרת הטלוויזיה "מחלק משטרה" (באנגלית: "Police Squad!"), בה שיחק נילסן בתחילת שנות ה-80 של המאה ה-20.

== הסרטים בסדרה ==
=== האקדח מת מצחוק: מתוך תיקי מחלק משטרה! ===

לוטננט פרנק דרבין חוקר ניסיון לרצח של נורדברג, אחד הקולגות שלו ביחידת המשטרה. במהלך החקירה דרבין מגלה כי קיימת תוכנית להתנקשות במלכה אליזבת השנייה במהלך ביקורה הצפוי בארצות הברית ועליו לעצור את המתנקשים.

הסרט זכה לביקורות חיוביות באופן כללי, ולציון 89% באתר ריכוז הביקורות Rotten Tomatoes, מתוך 37 ביקורות.

=== האקדח מת מצחוק ½2: מהפח אל הפחד ===

פרנק מגלה כי קוונטין הפסברג מעורב בתוכנית זדונית לחטוף את ד"ר אלברט מיינהיימר, מדען בכיר אותו מינה הנשיא כדי שיגבש מדיניות אנרגיה חדשה לארצות הברית. הפסברג מתכנן לחטוף את מיינהיימר ולהחליפו בכפיל אשר יתמוך במדיניות האנרגיה אותה יכתיבו חברות האנרגיה.

הסרט זכה לביקורות שליליות בעיקר, ולציון 57% באתר ריכוז הביקורות Rotten Tomatoes, מתוך 35 ביקורות.

=== האקדח מת מצחוק ⅓33: העלבון האחרון ===

אף על פי שדרבין הספיק לצאת לגמלאות, הוא נקרא למשימה אחת אחרונה – להיכנס לכלא תחת מסווה. בכלא דרבין חושף מזימה לפוצץ פצצה בטקס פרסי האוסקר.

הסרט זכה לביקורות שליליות בעיקר, ולציון 53% באתר ריכוז הביקורות Rotten Tomatoes, מתוך 32 ביקורות.

== שחקנים ראשיים ==
{| class="wikitable"
!שחקן
!דמות
|-
|לזלי נילסן
|לוטננט פרנק דרבין
|-
|פריסילה פרסלי
|ג'יין ספנסר
|-
|ג'ורג' קנדי
|קפטן אד הוקן
|-
|או. ג'יי. סימפסון
|השוטר נורדברג
|-
|ריצ'רד גריפית'ס
|ד"ר אלברט מיינהאמר
|}
==קישורים חיצוניים==

*
קטגוריה:סרטי פולחן
קטגוריה:סרטי קומדיה
קטגוריה:סרטים אמריקאיים
דומנל ברק

דומנל ברק (בגאלית סקוטית: Domnall Brecc - "דומנל (דונלד) המנומש"; נפטר בשנת 642) היה מלך דאל ריאטה החל משנת 629 או 630 ועד מותו.

דומנל, בנו של אאוכייד בוייד, עלה לשלטון לאחר מות אביו.

על פי "דברי ימי טיגרנאך" השתתף דומנל בשנת 622 בקרב קנד דלגת'ן (Cend Delgthen) לצד קונאל דות'בין משבט קולמיין. קרב זה הוא הקרב היחיד, על פי המקורות ההיסטוריים המצויים בידינו כיום, בו היה דומנל בצד המנצח.

לאחר שדומנל הפר את הברית של ממלכת דאל ריאטה עם קנל קונייל (שבט קונייל) מאוי נייל, נחל דומנל ארבע תבוסות. באירלנד הובס דומנל לצבאותיו של המלך העליון של אירלנד דומנאל מק אאדו מקנל קונייל (שבט קונייל) בקרב מג ראת' בשנת 637. כמו כן הובסל דומנל בקרבות מול הפיקטים (ממלכת פורטריו) בשנים 635 ו-638; עוד הובס דומנל על ידי אאוגיין הראשון מאלט קלוט (ממלכת סטרת'קלייד) בשנת 642 - קרב בו מצא דומנל את מותו.

בנו, דומאנגארט מק דומנל היה לימים מלך דאל ריאטה. בנו השני, קת'אסאך (Cathasach) נפטר בשנת 650 לערך.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-642
קתדרה (אקדמיה)

קָתֶדְרָה (מיוונית: (kathedra) καθεδρα – כיסא, מושב; באנגלית: Chair) היא פעילות הוראה או מחקר באוניברסיטה בתחום מדעי שהאוניברסיטה מעוניינת להדגישו בתוך פקולטה מסוימת או תוך שילוב תחומי מחקר מפקולטות ומחלקות שונות. בראש הקתדרה עומד פרופסור המקבל בדרך זו מעמד של בכירות ונקרא "מופקד הקתדרה"<ref></ref><ref></ref><ref name=":0"></ref>.

לעיתים, קתדרה היא שלב ראשון בעיסוק בתחום חדש באוניברסיטה המתפתח לכדי מחלקה נפרדת, ולעיתים היא תואר בלבד המוענק לפרופסור בכיר (למשל "הקתדרה למתמטיקה על שם לוקאס" באוניברסיטת קיימברידג' בראשה כיהנו אייזק ניוטון, פול דיראק, סטיבן הוקינג ורבים נוספים).

נהוג שהקתדרה נקראת על שם תורם או קרן המממנת אותה, או נקראת על שם אדם מסוים כהנצחה. בשם הקתדרה מוזכר תמיד התחום המדעי-מחקרי עליו היא מופקדת. התורם או הקרן משלמים לפרופסור העומד בראשה תוספת תשלום על משכורתו האקדמית הרגילה לפי התקן<ref name=":0" />.

== הערות שוליים ==

קטגוריה:מינויים אקדמיים
קטגוריה:מוסדות לימוד ומחקר
פרכאר מק קונייד

פרכאר מק קונייד (בגאלית סקוטית: Ferchar mac Connaid - "פרכאר בנו של קונייד"; נפטר בשנת 650 או 694) היה מלך דאל ריאטה החל משנת 642 ועד שנת 650.

פרכאר היה בנו של קונאד קר, וככל הנראה בן לקנל קומגייל (שבט קומגייל) - אף שבעבר היו היסטוריונים שסברו כי היה בן לקנל נגאבריין (שבט גבריין).

על פי "דברי ימי אלסטר" נכתב כי פרכאר נהרג בשנת 694 - אולם הרישומים לתקופה זו נראים כרישומים שנרשמו בשל טעות 50 שנה לאחר מועדם, וייתכן כי נהרג בשנת 650.

על פי ה"דואן אלבאנאך" שלט פרכאר 16 שנים, ראשיתן, כנראה, במקביל לדומנל ברק, ולאחר מכן שלט כשליט יחיד.

==קישורים חיצוניים==
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-650
קונאל קראנדומנה

קונאל קראנדומנה (בגאלית סקוטית: Conall Crandomna; מת בשנת 660) היה מלך דאל ריאטה החל משנת 650 ועד מותו.

על פי ה"סנכוס פר נ-אלבן" קונאל היה בנו של אאוכייד בוייד וחבר קנל נגאבריין (שבט גבריין).

על פי ה"דואן אלבאנאך" קונאל עלה לשלטון לאחר מותו של פרכאר מק קונייד מקנל קומגייל (שבט קומגייל), שהיה אז חלק משבט גבריין.

קונאל מלך במקביל לדונכאד מק קונייג עד שנת 654 ולאחר מותו של דונכאד שלט כשליט יחיד עד שנת 660.

על פי "דברי ימי אלסטר" קונאל נפטר בשנת 659 או 660, ואחריו עלה לשלטון אחיינו, דומאנגארט מק דומנייל. בניו, מאל דואין מק קונאל ודומנאל דון מלכו על דאל ריאטה מספר שנים לאחר מותו.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-660
מריה יודינה

מריה וניאמינובנה יודינה (רוסית: Мария Вениаминовна Юдина; ספטמבר 1899 – 19 בנובמבר 1970) הייתה פסנתרנית רוסית יהודיה שהתנצרה.

==תולדות חייה==
יודינה נולדה בעיירה נבל ברוסיה (כיום סמוך לגבול עם בלארוס) למשפחה יהודית חילונית ולמדה בקונסרבטוריון של פטרוגרד (שמה של סנקט פטרבורג דאז). על בני כיתתה נמנה גם דמיטרי שוסטקוביץ'. יודינה התמחתה בפרשנותה ליצירות בטהובן אך גם אימצה את המוזיקה של המאה ה-20 והייתה מבין ראשוני הפסנתרנים שניגנו יצירות משל בן כיתתה שוסטקוביץ' וכן משל סטרווינסקי, אנטון וברן, אלבן ברג, הינדמית ומסייאן. פרשנותה למוזיקה לפסנתר של באך הקנתה לה שבחים רבים והיא השפיעה על גלן גולד, שנחשב לפרשן המודרני המובהק של יצירות באך לפסנתר. בנוסף למדה והרצתה בנושאי ספרות, שירה ופילוסופיה והייתה חברה ב"חוג בכטין" שהתרכז בעיר הולדתה נבל סביב הפילוסוף מיכאיל בכטין. 

בשנת 1919, לאחר תהליך ארוך של הרהורים דתיים, התנצרה והפכה לנוצרייה אדוקה בכנסייה הרוסית הפרבוסלבית.

לאחר שסיימה את לימודיה בקונסרבטוריון נשארה ללמד בו והחזיקה במשרתה עד 1930. היא התנגדה בגלוי למשטר הסובייטי וענדה תמיד צלב לצווארה, דבר שהיה אסור. בעקבות כך נאסר עליה ללמד ואף להופיע במשך תקופות ארוכות על במות מרכזיות. ב-1930 פוטרה מהקונסרבטוריון ולא מצאה עבודה אלא בטביליסי, שם לימדה עד 1933. ב-1936 עברה למוסקבה ולימדה בקונסרבטוריון שם ובמכון גנסין, בהפסקות, עד 1960. ההפסקות נבעו מכך שלא הסתירה את דעותיה והרבתה להתווכח עם ממונים עליה בנושאי פוליטיקה, דת ואמנות. בנוסף, היא התעקשה לנגן מוזיקה מודרנית שהייתה אסורה בברית המועצות. ב-1960 פוטרה סופית מהקונסרבטוריון ומהמכון. 

יודינה המשיכה להופיע, אך נאסרה הקלטה של הופעותיה. בהופעה בלנינגרד ב-1961 הקריאה כהדרן שירים מאת בוריס פסטרנק ונאסר עליה להופיע למשך חמש שנים. ב-1966 שבה ללמד בקונסרבטוריון במוסקבה.

יודינה מתה ב-1970 במוסקבה.

==יחסיה עם סטלין==
למרות יציאתה בגלוי כנגד המשטר, הוויכוחים יוצאי הדופן שלה עם בכירים במשטר הסובייטי ודעותיה המוצקות, לא נפגעה יודינה כלל במהלך הטיהורים הגדולים ונפגעה הרבה פחות מאמנים ואינטלקטואלים שהעזו פחות ממנה להתעמת עם המשטר ולהביע דעות אופוזיציוניות, אשר הוגלו או הוצאו להורג. 

המפתח להבנת חידה זו הוא הגילוי שיודינה הייתה הפסנתרנית האהובה ביותר על סטלין. לילה אחד שמע סטלין קונצרט חי של יודינה ברדיו בו ניגנה את הקונצ'רטו לפסנתר מספר 23 מאת מוצארט. לאחר שהסתיים הקונצרט ביקש כי ישיגו לו הקלטה. אך הקונצרט לא הוקלט ולבקשתו של סטלין אין לסרב. לפיכך העירו שליחיו של סטלין את יודינה באמצע הלילה, הובילו אותה לאולפן הקלטות של החברה הממשלתית "מלודיה" בו אורגנה תזמורת והיא הקליטה את הקונצ'רטו. מן ההקלטה הופק עותק יחיד של תקליט שהובהל עוד באותו לילה לסטלין. לפי עדויות סטלין בכה למשמע הצלילים הראשונים של הקונצ'רטו. הגלופה ששימשה להדפסת התקליט שרדה וניתן כיום להשיג תקליטור עם הקלטה ייחודית זו.

למרות יחס מיוחד זה, ביקורתה של יודינה לא התרככה. היא זכתה בפרס סטלין ותרמה אותו לכנסייה בעבור "תפילות מחילה לפשעיו של סטלין".

==לקריאה נוספת==
* נתן דונביץ', ענקים ופסנתרנים אחרים, זמורה ביתן, 2000

==קישורים חיצוניים==

* 

קטגוריה:ילידות 1899
קטגוריה:אנשי חינוך יהודים רוסים
קטגוריה:נשות חינוך יהודיות
קטגוריה:פסנתרניות יהודיות
קטגוריה:פסנתרניות רוסיות
קטגוריה:פסנתרנים יהודים רוסים
קטגוריה:יהודים מומרים רוסים
קטגוריה:רוסיות שנפטרו ב-1970
סולטאן בן עבד אל-עזיז אאל סעוד

הנסיך סולטאן בן עבד אל-עזיז אָאל סעוד (בערבית: سلطان بن عبدالعزيز آل سعود; 5 בינואר 1928 – 22 באוקטובר 2011) היה יורש העצר לכס המלכות של ערב הסעודית.
סולטאן רכש השכלה בדתות ודיפלומטיה. סולטאן מונה לשליט של ריאד, עיר הבירה של ערב הסעודית, בשנת 1947. הוא הפך לשר התקשורת בשנת 1955.

== שר ההגנה ==
סולטאן מונה לשר ההגנה בשנת 1962. נמתחה עליו ביקורת כאשר עשה עסקות נשק בשווי מיליארדי דולרים עם ארצות הברית ועם הממלכה המאוחדת, ולכן היה פופולרי פחות מעבדאללה, מלך ערב הסעודית.

בשנת 1982 מונה כשני בתור לראשות הממשלה, ובשנת 2005, עם מות המלך פהד, הפך ליורש העצר הרשמי של ערב הסעודית. עם זאת, הוא מת באוקטובר 2011, בטרם הספיק למלוך. סולטאן כיהן הן כשר ההגנה והן כיושב ראש המועצה המפקחת על קווי התעופה בערב הסעודית. 

יש לו בנים רבים.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:יורשי עצר שלא זכו למלוך
קטגוריה:שרי ההגנה של ערב הסעודית
קטגוריה:משפחת המלוכה הסעודית
קטגוריה:מקבלי עיטור מסדר ההצטיינות של הרפובליקה של איטליה
קטגוריה:סעודים שנולדו ב-1930
קטגוריה:סעודים שנפטרו ב-2011
ראדק שירל

ראדק שירל (צ'כית: Radek Šírl; נולד ב-20 במרץ 1981 ברודנה) הוא כדורגלן צ'כי לשעבר ששיחק בעמדת הקשר בקבוצת בוהמיאנס 1905.

בעבר שיחק שירל במועדונים ספרטה פראג ובוהמיאנס פראג. ב-2008 הוא זומן לראשונה לסגל הנבחרת הלאומית של צ'כיה, ואף שיחק עבור הנבחרת הצעירה שלה בגביע העולם בכדורגל עד גיל 20 בשנת 2001. הוא זכה עם זניט סנקט פטרבורג באליפות ליגת העל הרוסית בשנת 2007, ואף כבש שער מכריע במחזור האחרון מול סאטורן ראמנסקו שהעניק לקבוצתו את האליפות. בעונת הוא זכה עם זניט בגביע אופ"א, לאחר ניצחון 0–2 על גלאזגו ריינג'רס במשחק הגמר.

==תארים==
;זניט 
* גביע הליגה הרוסית: 2007 
* אליפות רוסיה: 2007 
* הסופר קאפ הרוסי: 2008 
* גביע אופ"א: 2008 
* הגביע הרוסי: 2010 
;מלאדה בולסלאב 
* הגביע הצ'כי: 2011

==קישורים חיצוניים==

* 

* [http://www.fc-zenit.ru/eng/person.phtml?id=122 ראדק שירל] באתר זניט

קטגוריה:צ'כים שנולדו ב-1981
קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני ספרטה פראג
קטגוריה:כדורגלני זניט סנקט פטרבורג
קטגוריה:כדורגלני מלאדה בולסלאב
קטגוריה:כדורגלני בוהמיאנס 1905
קטגוריה:כדורגלני נבחרת צ'כיה